《杂诗五首 其三》
宋代·李经

尘埃汩没伺候工，离骚不振矜鱼虫。风云谁复话蓍蔡，不图履狶哀屠龙。

挟笺搦管坐书空，咿嚘堂上酣歌钟。乃知造物戏儿童，不妨远目送归鸿。

莫怪魏瓠无所容，此去未许江船东。五经不埽途辙穷，门庭日月生皇风。

太阿剖室砺以石，坐埽鹳鹤摇天雄。

作者简介：宋邵武人，字叔异，一作叔易。李纲弟。徽宗宣和六年进士。高宗绍兴八年除校书郎，九年，致仕。朱熹称其解书甚好，亦善考證。